það koma niður á öllum framleiðendum, stórnotendum og almennum notendum dreifiveitna og getur valdið miklu tjóni. Netöryggi er því eitt af meginviðfangsefnum þess að tryggja raforkuöryggi á landsvísu. Landsnet sér um flutningskerfi raforku frá virkjunum til stórnotenda og dreifiveitna. Dreifikerfi dreifiveitna sér síðan um dreifingu raforku áfram til almennra notenda. Samkvæmt lögum ber Landsneti að sjá til þess að nægjanleg flutningsgeta sé til staðar í flutningskerfi raforku. Landsnet hefur einnig umsjón með samræmdum viðbrögðum í vá og með gerð viðbragðsáætlana. Fyrirtækið fer með forystuhlutverki þegar kemur að neyðarsamstarfi raforkukerfisins (NSR). Það annast núverandi og langtímarekstraröryggi kerfisins, almennan rekstur þess, viðhald og viðgerðir. Einnig ber fyrirtækið ábyrgð á nauðsynlegum framkvæmdum við viðhald og uppbyggingu flutningskerfis raforku, í samræmi við áætlanir um framtíðarorkuþörf landsins og fyrir komandi kynslóðir. Í nýlega útgefinni Orkustefnu fyrir Ísland til 2050 er lögð áhersla á að tryggt orkuframboð sé grundvallarþáttur í þjóðaröryggi. Innviðir orkunnar teljast einnig til þjóðaröryggishagsmuna þar sem öryggi borgaranna og samfélags og atvinnulífs er háð þessum grunnþáttum.

e. Hvort helstu fjarskiptakerfi Íslands hafa verið skilgreind með tilliti til þjóðaröryggis, svo sem jarðsímakerfið (AXE), ljósleiðarakerfið, Tetra-kerfið, farsímakerfið, gagna- strengir til útlanda, langbylgjan RÚV, FM-útvarpsútsendingar. Vísað er til umfjöllunar í svari við b-lið um yfirstandandi vinnu við undirbúning tillagna að lögformlegri skilgreiningu og lögfestingu mikilvægra innviða með tilliti til þjóðaröryggis- hagsmuna. Komi til mikilla truflana á fjarskiptakerfum hér á landi getur það haft alvarlegar samfélags- legar afleiðingar á fjölmörgum sviðum, eins og orkuframleiðslu og dreifingu, heilsuvernd, fjármálakerfið, flugsamgöngur, löggæslu og viðbragðs- og neyðarþjónustu. Fá ef nokkur stærri neyðar- og öryggisfjarskiptakerfi á landinu og gagnvart umheiminum eru alveg sjálfstæð og óháð almennum fjarskiptakerfum. Sama gildir um fjarskiptatengingar fyrirtækja og stofnana. Þá ber að hafa í huga að helsta öryggistæki einstaklinga er farsíminn sem tengist almennum farsíma- og farnetum. Tækniþróun á þessu sviði er hröð og er útlit fyrir að net- og upplýsingakerfi verði æ mikil- vægari þáttur í virkni fjarskiptakerfisins á komandi árum, t.d. vegna aukinnar notkunar hug- búnaðarstýringa í stað vélbúnaðar. Ljósleiðarastrengirnir eru undirstaða flestra fjarskiptakerfa sem notuð eru á Íslandi, þar á meðal símkerfis, farsíma- og farnetskerfis, Tetra-neyðarfjarskiptakerfis, orkufjarskiptakerfis, mikilvægra gagnatenginga fyrir helstu stoðkerfi Íslands auk almennrar internettengingar landsmanna. Stjórn- og eftirlitsstöð Atlantshafsbandalagsins á öryggissvæðinu á Keflavíkur- flugvelli tengist ratsjár- og fjarskiptastöðvunum um stofnljósleiðarakerfi bandalagsins sem er hringtengt umhverfis landið og til Bolafjalls umsunnan- og vestanverða Vestfirði. Þessi stofn- ljósleiðari gegnir mikilvægu hlutverki í fjarskiptum á Íslandi. Flest fjarskiptakerfi, hvort sem um er að ræða minni ljósleiðaranet á landsbyggðinni eða farnet fjarskiptafyrirtækja, tengjast inn á þennan stofnljósleiðarastreng. Rof á honum getur því haft mikil áhrif á veitingu fjarskiptaþjónustu hér á landi. Stofnljósleiðarastrengurinn er að 5/8 hlutum í eigu Mílu ehf. og að 3/8 hlutum á eignaskrá Mannvirkjasjóðs Atlantshafsbandalagsins. Míla sér um rekstur og viðhald allra þráðanna átta í strengnum, sbr. sameignarsamning varnarmálasviðs Landhelgisgæslu Íslands, utanríkisráðu- neytisins og Mílu. Þar sem því verður við komið, til styttingar leiðar, nýtir Míla einnig aðra